kontraindikácie
Beriem Eliquis, Cordarone, Betaloc, Prenesú a Tamsulosin, sú možné konraindikacie?
Ďakujem za odpoveď.
Dobrý deň,
tak ako u väčšiny liekov, aj Vami užívané lieky majú určité kontraindikácie. Kontraindikáciou sa rozumie okolnosť alebo stav pacienta, ktorý vylučuje niektoré liečebné postupy, diagnostické výkony alebo podanie niektorých liekov. Kontraindikácie berie do úvahy lekár pri preskripcii liekov.
Pokiaľ myslíte interakcie. Interakcia je podľa slovníka vzájomné pôsobenie dvoch alebo viacerých činiteľov. V prípade liekov je aspoň jeden činiteľ liečivo, ktoré sa dostane do organizmu. Viac sa interakciám venoval kolega v článku, na ktorý Vám prikladám
odkaz.
Medzi Vami užívanými liekmi dochádza k jednej klinicky závažnej interakcii a niekoľkými stredne závažným interakciám. Keďže medzi uvedenými liekmi, ktoré užívate, dochádza k viacerým interakciám, odporúčam Vám riadiť sa pokynmi lekára, ktorý Vám dané lieky predpísal a prispôsobil nastavenej terapii dávkovanie. V opačnom prípade je potrebné lekára upovedomiť o danej skutočnosti. Ak Vám lieky predpísali viacerí lekári a o užívaní iných liekov neboli informovaní, je potrebné lekárov o užívaní všetkých liekov dodatočne informovať.
S pozdravom
PharmDr. Patrícia Čečková